Varangerio pusiasalis

Varangerio pusiasalis () – pusiasalis šiaurės Norvegijoje, Finmarke, išsikiša į Barenco jūrą. Plotas – 3300 km². Pietryčiuose nuo Rybačio pusiasalio atskirtas Varangerio įlankos, o vakaruose Tanafjordas skiria nuo Nordkino pusiasalio. Didžiąją dalį teritorijos užima tundra, tik pakrantėse yra nedidelių beržynų. Pusiasalyje yra retų gyvūnų – poliarinių lapių, ernių ir kt., todėl yra įsteigtas Varangerio pusiasalio nacionalinis parkas.

Svarbiausios gyvenvietės: Vadsė, Vardė, Botsfjordas, Berlevogas, Nesebiu.

Kategorija:Norvegijos geografija
Kategorija:Europos pusiasaliai